Ayob Khan Mydin Pitchay

Dato' Sri Ayob Khan bin Mydin Pitchay (Jawi: أيوب خان مايدين  ڤيتچاي; lahir 27 Julai 1966) ialah seorang pegawai polis Malaysia yang berkhidmat sebagai Timbalan Ketua Polis Negara sejak 23 Jun 2023.

Kerjaya polis
Ayob Khan menyertai pasukan polis pada tahun 1993 pada usia 27 tahun. Beliau berkhidmat sebagai Pengarah Jabatan Siasatan Jenayah (JSJ) Bukit Aman,  Pengarah Jabatan Siasatan Jenayah Narkotik (JSJN) Bukit Aman, Ketua Polis Johor  dan Ketua Bahagian Counter Terrorism (E8) Cawangan Khas Bukit Aman sebelum dinaikkan pangkat sebagai TKPN.

Ketua Bahagian Counter Terrorism (E8) Cawangan Khas Bukit Aman (2013–2019)

Operasi menentang kumpulan pengganas dan militan
Sebagai Ketua Bahagian Counter Terrorism (E8) Cawangan Khas Bukit Aman dari tahun 2013 hingga tahun 2019, Ayob Khan mengetuai operasi menentang banyak kumpulan pengganas dan militan yang aktif dari Negara Islam (ISIS) hingga Abu Sayyaf. Dia mengetuai operasi itu hingga berjaya dengan menangkap rekrut, orang tengah kumpulan itu dan menghalang serangan mereka di Malaysia.

Timbalan Ketua Polis Negara (sejak tahun 2023)
Pada 20 Jun 2023, Menteri Dalam Negeri, Datuk Seri Saifuddin Nasution Ismail telah bertemu dengan Yang di-Pertuan Agong, Al-Sultan Abdullah untuk mengemukakan nama calon bagi jawatan Ketua Polis Negara (KPN) dan jawatan TKPN. Dilaporkan Ayob Khan, Pengarah Jabatan Keselamatan Dalam Negeri dan Ketenteraman Awam Bukit Aman Hazani Ghazali, Pengarah NCID Bukit Aman Mohd Kamaruddin Md Din dan seorang yang tidak dikenali adalah calon untuk jawatan TKPN. Keesokan harinya pada 21 Jun 2023, Saifuddin mengumumkan bahawa Ayob Khan dinaikkan pangkat ke jawatan TKPN bagi menggantikan Razarudin Husain yang dinaikkan pangkat ke jawatan KPN berkuat kuasa pada 23 Jun 2023 selepas Al-Sultan Abdullah bersetuju dengan pelantikan mereka.

Anugerah 

   :
  Darjah Yang Mulia Setia Mahkota Malaysia (JSM) (2013) 
  Polis Diraja Malaysia :
  Panglima Gagah Pasukan Polis (PGPP) (2023)
   :
    Darjah Setia Diraja Kedah (SDK) (2010) 
   :
  Darjah Indera Mahkota Pahang (DIMP) – Dato' (2010) 
  Sri Sultan Ahmad Shah Pahang (SSAP) – Dato' Sri (2023) 
   :
  Dato’ Mulia Sultan Ibrahim Johor (DMIJ) – Dato' (2021) 
   :
  Darjah Gemilang Seri Melaka (DGSM) – Datuk Seri (2022)

Rujukan 

Kelahiran 1966
Orang hidup
Timbalan Ketua Polis Negara Malaysia
Orang dari Kedah
Alumni Universiti Kebangsaan Malaysia
Penerima Darjah Dato’ Mulia Sultan Ibrahim Johor
Penerima Darjah Indera Mahkota Pahang